Opsitkers - Lidprofiel: Alleenloper_30
33 – Orania (Eintlik naby Vanderkloofdam), Noord-Kaap, Suid-Afrika
Opsoek na 'n selfstandig denkende meisie
Aanlyn: 30 September 2021
Orania (Eintlik naby Vanderkloofdam), Noord-Kaap, Suid-Afrika
Afrikaans; Duits; Frans; Nederlands
Agnosties; Ateïsme; Geestelik maar nie godsdienstig nie; Ander
Ek is 'n 31-jarige (gebore 29 Feb 1988) Afrikaanssprekende blanke man. 1,77m lank en skraal. Woon tans in 'n plaashuis naby Vanderkloof en Petrusville in die Noord-Kaap. Het groot geword op 'n plaas in die omgewing, maar ook na skool in dorp en stad gewoon. Die platteland is my tuiste, geniet die stad vir kort tye, maar wil nie daar woon nie.
Bedryf my eie eenmansaak en vervaardig elektroniese onderdele vir spilpunte wat ek aan boere van die omgewing verkoop, tesame met sms beheer- en moniteringstelsel installasies. Wil graag baie hierop uitbrei en is daar baie wat ek nog in my lewe wil doen en bereik, maar dit breek nogal my spoed en wilskrag, omdat ek alles alleen moet doen.
Bespeel graag klavier en klawerbord. Lief vir musiek, veral instrumentryke instrumentale musiek, met 'n goeie melodie. Ek voel afgestoot deur eentonige, lawaaierige musiek soos meeste metal ens.
Stel belang aan elektronika en die res van die natuurwetenskap, veral as dit nuttige kennis is soos bv. alternatiewe energie, boumetodes ens. Taamlik tegnies ingestel, maar ook nie 'n boekwurm nie.
Ek is 'n introvert wat nie maklik met groot groepe vreemde mense meng nie. Kuier nie graag buite by kuierplekke nie. Geniet meer 'n kuier tuis saam met mense wat ek ken (of wil leer ken). Rook nie en drink uiters selde.
Ek is baie realisties, 'n aktiewe werklikheidsgedrewe denker. Alles moet krities beskou word, sodat net die beste idees en standpunte gesif kan word en behoue bly. Glo aan geen kabouters, feëtjies, spoke, demone, geeste, gode asook die tokkelos nie.
Was nog nooit seksueel losbandig nie, maar is ook oortuig dat 'n mens nie 'n klip hoef te wees nie, ek is nie een nie. Opsoek na aanraking, drukkies, vry, intimiteit en meer. Alles op sy tyd, net soos wat wedersyde gemaklikheid met mekaar bestaan.
My ideale pasmaat moet 'n wag voor haar mond hê en dink voor sy praat. 'n Kras/vloek woord hier en daar is aanvaarbaar om 'n boodskap oor te dra, maar sy moenie 'n permanente vuilmond wees nie.
Sy moet ook verantwoordelik wees en dink aan die gevolge van haar dade. Saggeaard, maar moet ook nie op haar laat trap nie, weet wanneer om vas te staan en wanneer om toe te gee.
Sy moet spaarsamig met geld te werk kan gaan en nie uitermatig materialisties wees nie. Waardering hê vir eenvoudige laekoste aktiweite soos bergklim, kamp, visvang, met vlotte op die rivier vaar ens. Uiteet, fliek en vakansies het hul plekke, maar ek sal dit nie heeltyd kan/wil doen nie.
Ek hou van 'n meisie wat natuurlik mooi is en haar nie self met teveel grimmering ens. toerus nie. Natuurlike haarkleur, verkieslik lank. Sy moet bereid wees om vuil te kan word, dis deel van die lewe, maar verder moet sy op higiëne en netheid bedag wees.
Dit sal wonderlik wees as sy selfstandig denkend is en haar eie ingeligde menings oor sake van die dag kan vorm. Sy moet bereid wees om haar sienings te verander indien sy dit nie kan begrond nie en daar aanduiding is dat sy verkeerd is. Ek is ook bereid om dit te doen en is ek oortuig dat sulke mense meer en meer na mekaar sal groei wat oortuigings en sienings aanbetref. Daar is nie 'n lys van oortuigingsvereistes wat ek het nie, maar ek vind dit beslis vreemd as mense beweer dat hulle verhoudings met gode en goed het en spoke kan sien. Ek sal nie daarmee kan saamleef in 'n verhouding nie. Tensy sy my die spoke ens. kan wys.
Ek verwag nie dat sy dadelik saam met my in die bed moet spring nie, inteendeel. Dit sal wel wonderlik wees as sy hou van aanraking, drukkies, vry, intimiteit en romanse. Elke ding op sy tyd.
Alleenloper_30 het nog nie enige aanbevelings van vriende af nie.
Chemie; Eerlikheid; Getrouheid; Humor; Liefdadigheid; Meegevoeligheid; Nederigheid; Tevredenheid; Vriendelikheid